b'\n_START_ARTICLE_\nAprena Manrose\n_START_SECTION_\nKehidupan awal\n_START_PARAGRAPH_\nBeliau dilahirkan pada Ahad 25 April 1993 Masihi bersamaan 3 Zulkaedah 1413 Hijrah di Kelantan kepada ibu bapanya, Iwan Syahman yang merupakan penyanyi dangdut terkenal era 90-an dan Allahyarhamah Rosnah Mohd Noor, pelakon terkenal era 80-an. Beliau merupakan anak ketiga daripada tiga beradik. Abang sulungnya ialah Ramada dan kakaknya ialah Octovia, juga bergiat aktif dalam bidang lakonan.\n_START_SECTION_\nKerjaya\n_START_PARAGRAPH_\nBeliau mula mencipta nama setelah berjaya membawakan watak antagonis bernama Suraya di dalam drama slot Akasia TV3, Pinggan Tak Retak, Nasi Tak Dingin dan beliau membintangi drama Tiada Arah Jodoh Kita sebagai watak utama bernama Afia Awliya digandingkan dengan Shukri Yahaya yang juga ditayangkan di slot Akasia TV3.\n_START_SECTION_\nKehidupan peribadi\n_START_PARAGRAPH_\nBeliau berkahwin dengan Mohd Afiq Hazman pada 12 November 2016.'